cyanic-selkie/wikianc huggingface dataset:
Orhan Pamuk
Kegiatan penulisan
Novel Kar (2002) (Snow (Salju), 2004), membicarakan kontra antara Islamisme dengan Westernisme di era Turki moden. New York Times mencatat Snow sebagai salah satu dari Sepuluh Buku Terbaik 2004. Ia juga menerbitkan sebuah memoir/catatan perjalanan İstanbul-Hatıralar ve Şehir pada 2003 (Versi Inggeris, Istanbul-Memories and the City (Istanbul-Kenangan dan Kota) 2005).
Pada 2005 Orphan Pamuk menang Hadiah Perdamaian Pameran Dagang Buku Jerman bernilai 25.000 Euro untuk karya sasteranya di mana utopia Eropah dan Turki Islam dapat disatukan. Hadiah ini diberikan oleh Gereja St. Paulus di Frankfurt.
Karya Orphan berdasarkan kehilangan jati diri dalam rempuhan tamadun Barat dengan tamadun Islam di Turki. Tentu sekali Barat menyenangi karya sebegini. Begitu banyak racauan dan kegelisahan yang begitu indah berestetika.
Tuduhan menghasut
Dalam wawancara oleh majalah Das Magazin, di Switzerland pada Februari 2005, Orphan Pamuk menyatakan 30,000 etnik Kurdi dan 1000,000 Armenia dibunuh dan tiada rakyat Turki berani tampil ke hadapan untuk membela, seumpama peristiwa Holokus di Jerman.
Orphan Pamuk dituduh gilakan Hadiah Nobel yang akhirnya diberikan kepada Harold Pinter dari Britain. Ternyata Yaşar Kemal, sasterawan Turki lebih awal prihatin terhadap etnik Kurdi. Karya Orphan Pamuk dianggap mengganggu proses kemasukan Turki ke dalam Kesatuan Eropah.
Reaksi antarabangsa
Kontroversi tentang Orphan Pamuk mendapat liputan masyarakat Eropah kerana Turki bakal menyertai Kesatuan Eropah. Pada 30 November, Parlimen Eropah setuju 5 wakil menyiasat pembersihan etnik Kurdi dan Armenia yang diketuai oleh Camiel Eurling.
Pada 1 Disember, Amnesty International mendesak Turki membatalkan penguatkuasaan Akta 301, membenarkan Orphan Pamuk bersuara.
Pada 13 Disember, lapan penulis tersohor di dunia iaitu Jose Saramago, Gabriel Garcia Marquez, Günter Grass, Umberto Eco, Carlos Fuentes, Juan Goytisolo, John Updike dan Mario Vargas Llosa mengecam Turki kerana melanggar hak asasi manusia.
Trieux
ialah komun di jabatan Meurthe-et-Moselle di timur-laut Perancis.
Sirauli
Sirauli ialah sebuah perbandaran ("nagar panchayat") dalam daerah Bareilly di negeri Uttar Pradesh, India.
Demografik 2001
Menurut bancian India pada tahun 2001, Sirauli memiliki bilangan penduduk seramai 19,021. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.
Pendidikan 2001
Menurut bancian India pada tahun 2001 Sirauli memiliki kadar pendidikan (kebolehan membaca) 25%, di bawah kadar purata kebangsaan 59.5%; dengan 67% lelaki dan 33% wanita mampu membaca. 20% dari populasi berusia di bawah 6 tahun. (2001)
Tunggu Dulu Cinta
Tunggu Dulu Cinta merupakan sebuah siri drama televisyen Malaysia 2022 di bintangi oleh Hafreez Adam, dan Sarah Hildebrand. Siri ini memulakan tayangan perdana di Slot Widuri, TV1 bermula 14 September 2022 menggantikan Dia Bukan Bidadari.
Sinopsis
Kamal dan Aivy dengan rela hati berkahwin walaupun tidak menjalin hubungan cinta. Mereka berjanji untuk bercinta selepas nikah. Namun, Kamal tidak menunaikan janji kerana dia masih belum mampu melupakan Suraya, bekas kekasihnya yang sudah lama pergi. Aivy pula sudah jatuh cinta kepada Kamal dan tetap bersabar walaupun tahu yang Kamal masih belum melupakan Suraya. Kemunculan Khairy sebagai orang ketiga dan agenda jahat yang dirancang oleh abang tiri Aivy telah menyebabkan Kamal menghalau Aivy yang ketika itu sudah mengandungkan anaknya.
Sekolah Kebangsaan Pengkalan Raja
Sekolah Kebangsaan Pengkalan Raja atau nama ringkasnya SK Pengkalan Raja, merupakan sebuah Sekolah kebangsaan yang terletak di Batu 29 Pengkalan Raja.
Pada 2009, Sekolah Kebangsaan Pengkalan Raja memiliki 79 pelajar lelaki dan 95 pelajar perempuan, menjadikan jumlah keseluruhan murid seramai 174 orang. Ia mempunyai seramai 19 orang guru.2009
Kampung Nelayan, Kuala Sungai Baru
Poskod
Poskod yang digunakan di Kampung Nelayan, Kuala Sungai Baru, Melaka ialah 78200.
Kejohanan CONCACAF
Kejohanan CONCACAF merupakan sebuah kejohanan bola sepak yang telah diadakan sekitar tahun 1963 sehingga 1989. Kejohanan ini juga dipanggil sebagai CONCACAF Campeonato de Naciones atau Kejohanan NORCECA, singkatan daripada North America, Central America dan Caribean.
Kejohanan ini kali pertama diadakan pada tahun 1963 dan ia merupakan kejohanan pertama yang telah dianjurkan oleh CONCACAF untuk pasukan kebangsaan. Kejohanan ini umumnya diadanya setiap dua tahun.
Pada tahun 1973, kejohanan ini menjadi pusingan kelayakan ke Piala Dunia FIFA dan disebabkan itu ianya diadakan setiap 4 tahun sekali. Trofi kejohanan ini diberi kepada pasukan yang mendapat mata tertinggi. Pada tahun 1985 dan 1989, kejohanan ini diadakan tanpa tuan rumah.
Kejohanan ini diberhentikan dan diperbaharui dengan Piala Emas CONCACAF yang mula diadakan pada tahun 1991 sehingga sekarang.
Riba de Ave
Riba de Ave merupakan sebuah bandar yang terletak di dalam negara Portugal.
Pada Suatu Cinta Dahulu
Sinopsis
Mengisahkan tentang Zainal yang agak tertekan dengan alam perkahwinan dimana ianya tidak seperti yang dia harapkan sekarang ini. Sewaktu mengikuti sesi kaunseling, ia membuatkan dia mengingati kembali tentang memori silamnya. Pada 18 tahun yang lalu, Ketika di alam persekolahan, Zainal terkenal dengan kenakalannya bersama dengan rakan baiknya sewaktu berada di tingkatan 4. Sewaktu itu Zainal mempunyai seorang kekasih yang bernama Nora. Sikap Nora yang lurus bendul membuatkan Zainal mula bosan. Dalam masa yang sama Nora sentiasa nampak habiskan masa dengan lelaki lain. Ini menyebabkan Zainak bertindak diluar kawalan sehinggakan dia digantung sekolah. Tempoh digantung sekolah ini digunakan Zainal untuk enjoy dan terlibat dengan satu kejadian di gerai cendol Kejadian ini memperkenalkan Zainal dengan Azura, seorang gadis yang comel dan pendek yang juga kena gantung sekolah akibat bergaduh. Hampir setiap hari mereka berjumpa membuatkan Zainal semakin hari semakin menyukai sikap Azura yang selamba itu. Namun segalanya berubah apabila Zainal mengetahui Azura sentiasa mengelak untuk berjumpa dengannya sewaktu Zainal jatuh hati kepadanya.
Penerbitan
Pada Suatu Cinta Dahulu diarahkan oleh Hashim Rejab yang sebelum ini mengarahkan filem Sekali Lagi dan Papa I Love You (kedua-duanya pada 2011). Menggunakan konsep dekad tahun 1990-an, filem ini menampilkan kisah cinta monyet pada zaman persekolahan.
Keluaran dan sambutan
Pada Suatu Cinta Dahulu dikeluarkan pada 21 Februari 2013, menjadi filem kedua Metrowealth Pictures yang ditayangkan pada 2013.
Ia menjadi kegagalan komersial apabila ia hanya mampu mendapat jualan tiket sebanyak RM200 ribu berbanding kos penerbitan sebanyak RM1.34 juta.
Langsa Barat, Langsa
Langsa Barat merupakan sebuah Kecamatan yang terletak di Kota Langsa, Nanggröe Aceh Darussalam, Indonesia.
Aghcheh Darband
Aghcheh Darband merupakan sebuah kawasan yang terletak di Iran.
Kosov (Daerah Šumperk)
Kosov merupakan sebuah kampung dan kawasan perbandaran yang terletak di daerah Šumperk, wilayah Olomouc, Republik Czech.
Tolors
Tolors merupakan sebuah kawasan perbandaran yang terletak di wilayah Syunik, Armenia.
Lapangan Terbang Besovets
Lapangan Terbang Besovets adalah sebuah lapangan terbang yang terletak di bandar Petrozavodsk, Russia.
Lapangan Terbang Besovets terletak pada kedudukan Latitud N61* 53.1000', Longitud E34* 09.4000' pada ketinggian 46.02 meter dari aras laut..
Saint-Pierre-Bois
Saint-Pierre-Bois ialah komun di jabatan Bas-Rhin di Alsace di timur laut Perancis.
Trondes
ialah komun di jabatan Meurthe-et-Moselle di timur-laut Perancis.
Torunik
Torunik merupakan sebuah kawasan perbandaran yang terletak di wilayah Syunik, Armenia.
Feist (anjing)
thumb|Young's Atomic Flash – Satu contoh Atomic Feist. Feist ialah sejenis anjing pemburu kecil, dikembangkan melalui pembiakbakaan silang pelbagai baka pemburu lain di pedalaman Amerika Syarikat selatan.
Rujukan
"Feist or Fiction?: The Squirrel Dog of the Southern Mountains" oleh Donald Davis, Jeffrey Stotkit, The Journal of Popular Culture 26 (1992), ms 193–201 "Introduction to the Treeing Feist: a squirrel dog breed history" oleh Marcus B. Gray, Countryside & Small Stock Journal, November/Disember 2007, ms 48
Pilih Kasih
Pilih Kasih adalah sebuah pertandingan lakonan drama pentas teater yang dianjurkan oleh pelakon Rosyam Nor. Pertandingan ini bertujuan untuk mengasah bakat lakonan tidak kira teater, muzikal, drama, filem, Monolog dan lain-lain lagi. Rancangan ini dihoskan oleh tiga orang pengacara iaitu Pasya Rahim yang mengacarakan diari pilih kasih dan gandingan dua pengacara hebat iaitu Raja Azura dan Reza Mohamed.
Format
Pilih Kasih diwujudkan bagi sebagai sebuah platform bagi melatih bakat-bakat baru menceburi bidang seni lakonan. Ia diterbitkan ekoran kesedaran untuk memberi peluang, ruang dan batu loncatan kepada rakyat Malaysia untuk mengasah bakat mereka dalam seni lakonan, tidak kira teater, muzikal, drama, filem, monolog dan sebagainya.
Suhan Movies & Trading Sdn. Bhd. dan Radio Televisyen Malaysia (RTM) telah bekerjasama sebagai penerbit bersama sementara Telekom Malaysia selaku penaja utama. Kedudukan setiap peserta ditentukan menerusi undian SMS.
Pada 2012, Rosyam Nor mengumumkan bahawa musim ketiga Pilih Kasih merupakan yang terakhir.
Salenthal
Salenthal ialah komun di jabatan Bas-Rhin di Alsace di timur laut Perancis.
Bandog Swinford
Rujukan
Американский бандог
Langsa Teungoh, Langsa
Langsa Teungoh merupakan sebuah Kecamatan yang terletak di Kota Langsa, Nanggröe Aceh Darussalam, Indonesia.
Lapangan Terbang Pevek
Lapangan Terbang Pevek adalah sebuah lapangan terbang yang terletak di bandar Pevek, Russia.
Lapangan Terbang Pevek terletak pada kedudukan Latitud N69* 47.0000', Longitud E170* 35.7000' pada ketinggian 3.35 meter dari aras laut..
Salmbach
Salmbach ialah komun di jabatan Bas-Rhin di Alsace di timur laut Perancis.
Tsghuk
Tsghuk merupakan sebuah kawasan perbandaran yang terletak di wilayah Syunik, Armenia.
Ribamar
Ribamar merupakan sebuah bandar yang terletak di dalam negara Portugal.
Kampung Banggol Haji Seman
Kampung Banggol Haji Seman merupakan sebuah kampung yang terletak di Kota Sarang Semut, dalam negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara.
Barauni IOC Township
Barauni IOC Township ialah sebuah bandar banci ("census town") dalam daerah Begusarai di negeri Bihar, India.
Demografik 2001
Menurut bancian India pada tahun 2001, Barauni IOC Township memiliki bilangan penduduk seramai 13,825. Dari jumlah tersebut, kaum lelaki membentuk 55% dari jumlah keseluruhan populasi dan wanita seramai 45%.
Kampung Banggol Haji Seman
Poskod
Poskod yang digunakan di Kampung Banggol Haji Seman, Kota Sarang Semut, Kedah adalah 06800.
Barauni IOC Township
Pendidikan 2011
Menurut bancian India pada tahun 2001 Barauni IOC Township memiliki kadar pendidikan (kebolehan membaca) 77%, melebihi kadar purata kebangsaan 59.5%; dengan 58% lelaki dan 42% wanita mampu membaca. 13% dari populasi berusia di bawah 6 tahun. (2001)
Lapangan Terbang Poliarny
Lapangan Terbang Poliarny adalah sebuah lapangan terbang yang terletak di bandar Poliarny, Russia.
Lapangan Terbang Poliarny terletak pada kedudukan Latitud N66* 25.0000', Longitud E112* 03.0000' pada ketinggian 509.02 meter dari aras laut..
Selayang
Selayang (Jawi: سلايڠ) merupakan sebuah bandar yang terletak kira-kira 10 kilometer di utara ibu kota Kuala Lumpur dalam negeri Selangor, Malaysia. Luas kawasan Selayang ialah 549.33 km persegi, manakala jumlah pegangan pada Januari 2003 ialah 150,000.Poskod bagi bandar ini ialah 68100
Krchleby (Daerah Šumperk)
Krchleby merupakan sebuah kampung dan kawasan perbandaran yang terletak di daerah Šumperk, wilayah Olomouc, Republik Czech.
Selayang
Selayang adalah di bawah pentadbiran Majlis Perbandaran Selayang (MPS) yang telah ditubuhkan di bawah "Akta 171 - Akta Kerajaan Tempatan 1976" pada 1 Januari 1997 bagi menguruskan Bandar Selayang dan kawasan sekitarnya. Sebelum ini, MP Selayang dikenali sebagai Majlis Daerah Gombak (MDG).
Kawasan pentadbiran
Selayang lahir dari beberapa rentetan pembangunan Majlis Kerajaan Tempatan sebelumnya seperti:
Tronville
ialah komun di jabatan Meurthe-et-Moselle di timur-laut Perancis.
Selayang
Kawasan pentadbiran
Selayang mempunyai beberapa rangkaian pejabat-pejabat kecil/cawangan seperti :
Langsa Lama, Langsa
Langsa Lama merupakan sebuah Kecamatan yang terletak di Kota Langsa, Nanggröe Aceh Darussalam, Indonesia.
Nor Hassan
Nor Hassan atau Noor Hassan merupakan salah seorang penyanyi pujaan ramai era 60-an / 70-an yang sering mendendangkan lagu-lagu di radio Malaysia.
Ketika itu pengaruh kumpulan The Beatles dari England telah mewujudkan irama pop yeh-yeh dari 1965 hingga 1971. Istilah ""pop yeh-yeh"" telah diambil dari judul lagu popular The Beatles, (She Loves You - Yeh, Yeh, Yeh). Penyanyi pada zaman 1960-an biasanya diiringi oleh kumpulan kugiran.
Nor Hassan sering membuat persembahan dengan diiringi oleh kumpulan The Clans. Beliau mencipta nama dengan lagu Selintas Lalu.
Pilihan raya umum Malaysia 2008
Pilihan Raya Umum Malaysia 2008 merupakan pilihan raya umum yang ke-12 diadakan di Malaysia pada hari Sabtu, 8 Mac 2008 setelah parlimen Malaysia dibubarkan pada 13 Februari 2008 diikuti dengan hari penamaan calon pada 24 Februari 2008. Akhirnya, Barisan Nasional masih menang di peringkat Parlimen tetapi di peringkat Dewan Undangan Negeri (DUN), Barisan Nasional tewas di Kelantan, Pulau Pinang, Kedah, Perak dan Selangor. Banyak calon UMNO tewas kepada PAS. Sementara calon Gerakan, MIC dan PPP kalah teruk kepada DAP, PKR dan PAS. Gelombang baru ini merupakan permulaan kepada rentetan fenomena politik di Asia seperti di Filipina, Thailand dan Indonesia.
Pembubaran parlimen dan DUN
Perdana Menteri Malaysia, Datuk Seri Abdullah Ahmad Badawi telah mendapat ilham untuk membubarkan parlimen Malaysia pada 13 Februari 2008 setelah Yang di-Pertuan Agong, Tuanku Mizan Zainal Abidin memperkenankannya.
SPR mengumumkan hari penamaan calon pada 24 Februari 2008 di bangunan majlis daerah masing-masing.
Isu yang dipertikaikan dalam pilihanraya 2008
Beberapa isu telah dibangkitkan oleh beberapa parti pembangkang dalam pilihanraya 2008, antaranya ialah:
Pengundi mati/hantu/bertindan
SPR telah mengumumkan bahawa mereka telah membuat pemeriksaan dengan balai polis dan Jabatan Pendaftaran Negara bagi mengemas kini nama si mati, pindah dan sebagainya. Bagaimanapun masih terdapat mereka yang pindah tetapi tidak bertukar alamat dan yang telah mati belum dipadam rekodnya. , SPR menerangkan bahawa ini adalah kerana peruntukan undang-undang pilihan raya semasa tidak membenarkan SPR terus mengeluarkan nama-nama mereka daripada DPI. Ini kerana daftar yang digunakan telah 1 Jan hingga 31 Mac ini akan dipamerkan pada April depan untuk semakan orang awam, disahkan menyingkir nama mereka yang meninggal sehingga 31 Disember 2008 sahaja. Selain itu, terdapat nama yang bertindan di mana melibatkan pengundi pos (polis dan tentera) yang namanya dua kali.
Tempoh berkempen
Tempoh berkempen pilihan raya selama 13 hari sahaja. Katanya tempoh berkempen yang lama akan meningkatkan suhu pilihan raya sehingga membawa kepada keganasan dan pembunuhan. Adakah keganasan itu dilakukan oleh pihak parti pembangkang ataupun orang-orang yang di upah oleh pihak kerajaan untuk melakukan huru-hara? Supaya pihak pembangkang dapat dituduh sebagai pengganas dengan sewenang-wenangnya. Semasa pilihan raya umum Malaysia 2004, masa berkempen hanya 8 hari sahaja. Tahun 1999 hanya 9 hari. Pilihan raya umum 1995 dan 1986 - 10 hari. Di Sabah, tarikh pembubaran hingga hari mengundi hampir dua bulan. . Semakin pendek tempoh berkempen, peluang parti kerajaan mendapatkan majoriti 2/3 semakin cerah.{who}}
Datuk Seri Anwar Ibrahim, mengikut undang-undang pilihanraya Malaysia, tidak boleh melibatkan diri dalam politik termasuk menjadi calon pilihan raya sehingga April 2008 berikutan pertuduhan jenayah yang pernah dihadapinya di Mahkamah menghalang beliau dari bertanding selama 5 tahun. Oleh itu, pembangkang yang mahu melihat Datuk Seri Anwar Ibrahim bergabung dengan Lim Kit Siang di Pulau Pinang dan menjadikan orang Melayu menjadi Ketua Menteri Pulau Pinang tidak akan kesampaian. Hal ini menyebabkan berlakunya spekulasi sama ada anya pelepasan kerusi Parlimen untuk Anwar bertanding selepas April 2008.
Teknik berkempen
Terdapat pertikaian mengenai penguasaan Barisan Nasional terhadap media. Kebanyakan media elektronik dan media cetak banyak membuat liputan mengenai Barisan Nasional dan kurang liputan mengenai parti pembangkang.
Pembangkang mendakwa bahawa mereka disekat dari menggunakan media elektronik seperti televisyen dengan itu terpaksa menggunakan teknik ceramah dan kempen dari rumah ke rumah yang tidak mencukupi dan sukar dilakukan oleh parti pembangkang.
Menurut pihak kerajaan, ceramah dan perhimpunan pra pilihan raya yang diadakan oleh pembangkang telah mencetuskan rusuhan dan dilabel sebagai perhimpunan haram. Contohnya, Rusuhan Kuala Terengganu 2007 dan Perhimpunan Bersih 2007. Bagaimanapun pembangkang mendakwa bahawa sebagai sebuah negara yang berprinsipkan demokrasi, sepatutnya ceramah-ceramah bebas seperti ini tidak harus dihalang kerana inilah yang mencetuskan rusuhan.
Proses penamaan calon
Proses penamaan calon pada 24 Februari 2008 menjangkakan 1,500 calon mengemukakan pencalonan masing-masing di seluruh negara seawal pukul 9 pagi. 222 pusat penamaan calon yang dibuka oleh Suruhanjaya Pilihan Raya (SPR) menjadi tumpuan mereka dan para penyokong parti-parti politik mahupun calon bebas.
Pusat-pusat penamaan ditempatkan di pejabat daerah, dewan majlis perbandaran, dewan serba guna, sekolah, balai raya dan stadium akan dibuka dari pukul 9 hingga 10 pagi untuk menerima kertas pencalonan dan diikuti dengan tempoh bantahan selama sejam sebelum pegawai pengurus pilihan raya mengumumkan nama-nama calon sekiranya ada pertandingan.
Mengikut peraturan SPR, calon kerusi Parlimen disyaratkan membayar deposit RM10,000 semasa mengemukakan kertas pencalonan, manakala RM5,000 pula bagi kerusi DUN.
Selain syarat lama iaitu pencadang dan penyokong mesti daripada kalangan pengundi berdaftar di tempat yang hendak ditandingi, semua calon juga perlu mengemukakan borang Akuan Bersumpah serta duti setem yang dibayar atau mungkin menghadapi risiko kertas pencalonan mereka ditolak.
Petugas Pilihan raya
Suruhanjaya Pilihan raya (SPR) merupakan badan tertinggi menguruskan pilihan raya di Malaysia mengikut Perlembagaan Persekutuan.60,000 anggota polis dibekukan cuti bagi memastikan keselamatan tahap 100 %. Hampir 149,000 guru-guru dan pekerja majlis daerah, pegawai Kemas telah dilatih dan dilantik sebagai petugas pilihan raya. 50,000 lagi kakitangan kasual termasuk juruterbang helikopter dan jurumudi bot di pedalaman Sabah dan Sarawak.
SPR telah memenuhi tuntutan parti pembangkang agar dakwat pada kuku (tetapi dibatalkan pada saat akhir atas sebab-sebab yang tidak diketahui) dan peti undi lutsinar digunakan dalam pilihan raya. Nombor siri pengundi pada kertas undi yang mencurigakan pengundi juga telah dihapuskan. Pada pilihan raya kali ini, diharapkan SPR dapat menjalankan amanah dengan bersih dan jauhkan dari berlakunya penyelewengan dan rasuah.
Pemerhati pilihan raya
Setakat ini SPR tiada kuasa menjemput pemantau pilihan raya dari luar negara dan tiada kuasa akreditasi terhadap mereka. Alasannya, Pemantau dari Pertubuhan Bangsa-Bangsa Bersatu atau dari negara maju hanya akan mengundang masalah. Setakat ini PBB dan semua negara di dunia mengiktiraf status pilihan raya di Malaysia. Mafrel yang dipimpin oleh Abd Malek Hussin pernah bertugas dalam pilihan raya Thailand 2008. Tuduhnya lagi jika dijemput sekalipun, pasti akan ada yang tidak puas hati, kononnya dibeli.
Pengundi hantu yang diriuhkan oleh pembangkang di Malaysia tahun 2004 belum dihadapkan ke mahkamah. Kecelaruan pilihan raya 2004 berpunca daripada:
Pengundi yang mempunyai capaian internet boleh menyemak status mereka di [lamanweb SPR].
Kekalahan Teruk Barisan Nasional
Barisan Nasional dalam Pilihan Raya Umum ke-12 telah dinafikan majoriti 2/3 dan hanya boleh membentuk kerajaan pusat dengan majoriti asas (iaitu lebih daripada 1/2 jumlah kerusi, tetapi kurang daripada 2/3 jumlah kerusi). Bagi Dewan Undangan Negeri pula, Barisan Nasional gagal mempertahankan kerajaannya di negeri Kedah, Pulau Pinang, Perak dan Selangor serta gagal mencapai hasratnya untuk membentuk kerajaan di negeri Kelantan. Pilihan raya kali ini juga melihatkan kegagalan banyak ahli politik veteran mempertahankan kerusi mereka, antaranya termasuk Koh Tsu Koon, Samy Vellu, Shahrizat Abdul Jalil, M. Kayveas, Zainuddin Maidin. Manakala kemenangan kerusi Parlimen Perdana Menteri, Abdullah Ahmad Badawi tidak begitu membanggakan apabila undi majoritinya berkurangan banyak berbanding dengan Pilihanraya Umum tahun 2004. Harus diperhatikan bahawa Barisan Nasional hanya berjaya meraih kemenangan besar di Sabah, Sarawak dan Johor atas sebab rakyat di negeri terbabit masih percaya dan yakin dengan kemampuan Barisan Nasional. Rekod kekalahan Barisan Nasional kali ini adalah yang paling buruk diikuti Pilihan Raya 1969 dan 1999.
Empat negeri berubah angin
Barisan Nasional gagal mempertahankan kerajaannya di negeri Kedah, Pulau Pinang, Perak dan Selangor setelah selama ini diperintah oleh kerajaan di bawah Barisan Nasional. Angin perubahan ini jelas kelihatan apabila diumumkan bahawa parti-parti pembangkang seperti DAP, PKR dan PAS bersama-sama memperoleh undian yang banyak lantas bakal menguasai negeri-negeri itu dengan majoriti yang menunjukkan bahawa angin perubahan telah melanda pihak pengundi. Bagaimanapun, secara teknikal parti-parti terlibat tidak memenangi negeri berkenaan kerana, menurut SPR, gagal memperoleh majoriti mudah. Maka, perikatan atau gabungan parti diperlukan untuk membolehkan kerajaan campuran diwujudkan.
Pembentukan Pakatan Rakyat
Berikutan kejayaan dalam mengambil alih kuasa pemerintahan dalam 4+1 negeri, ketiga-tiga parti melibatkan DAP, Keadilan, dan PAS telah bersetuju membentuk satu pakatan yang dikenali Pakatan Rakyat (nama belum muktamad) bagi menguatkan kerjasama sesama mereka.
Kematian Zakaria Deros
Zakaria Mat Deros, bekas ADUN Pelabuhan Klang yang terjebak dalam kontroversi besar kerana membina sebuah mahligai bernilai RM3 juta tanpa kebenaran kerajaan negeri, meninggal dunia pada 11 Mac akibat serangan jantung. Menantu beliau, Roselinda Abdul Jamil mengambil alih tempat beliau dalam pilihanraya tetapi tewas.
Ekonomi
Ketidaktentuan politik susulan pembentukan kerajaan Malaysia yang amat berbeza, tambahan pula kebimbangan kelembapan ekonomi sedunia kesan perkembangan ekonomi tidak memberangsangkan dari Amerika Syarikat, menyumbang kepada keresahan pelabur di Indeks Komposit Kuala Lumpur dan kejatuhan mendadak di IKKL.
Pada 10 Mac, iaitu hari perdagangan pertama sejak berlalunya pilihanraya, saham-saham di IKKL jatuh 9.5% dari 1,296.33 mata kepada 1,173.22 mata pada pukul 5 petang, iaitu kejatuhan dalam sehari terbesar dalam sedekad lalu. Perdagangan di IKKL dihentikan secara automatik selama sejam setelah nilai saham menjunam melepasi had 10% pada 10.5%, sebagai langkah mencegah "penjualan panik"; IKKL kembali berdagang pada pukul 4 petang. Antara syarikat-syarikat berdagang yang teruk terjejas merupakan syarikat berkaitan kerajaan1, termasuk Sime Darby (jatuh 18%), UEM World (jatuh 24%), Tenaga Nasional (jatuh 15%) dan Malaysian Resources Corporation (jatuh 34-39%).
Pada hari yang sama, nilai ringgit jatuh lebih 1% kepada RM3.2075 untuk satu dolar AS, berbanding penutupan hari perdagangan sebelumnya pada paras RM3.166 untuk satu dolar, sekaligus memadam sebahagian daripada kenaikan 2.5% dalam sebulan seterusnya. Seorang penganalisa berpendapat bahawa pelabur asing sudah kehilangan premium kestabilan politik yang dinikmati sebelum pilihanraya lalu melepaskan peluang pelaburan di Malaysia.
Tanda tanya mengenai prospek projek besar-besaran yang dimulakan atau diurus oleh pentadbiran Abdullah Badawi dari tahun 2004 hingga 2008 timbul juga; pihak Pembangkang berikrar untuk menilai semula projek kerajaan utama, termasuk hasrat DAP mengkaji semula projek pembangunan hartanah bernilai $8 bilion di kawasan perindustrian Pulau Pinang. Cadangan pentadbiran untuk membentuk hab-hab ekonomi di rantau utara, timur dan selatan Semenanjung, serta Sabah dan Sarawak sebelum ini menarik pelaburan baik tempatan mahupun asing, serta menaikkan IKKL, tetapi juga menimbulkan persoalan mengenai pembiayaannya.
Penganalisa lain melihat kebangkitan Pembangkang yang lebih kuat di parlimen sebagai peluang meningkatkan ketelusan dan pentadbiran korporat. Seorang pengarah pengurusan syarikat pengurusan aset antarabangsa berkata "Pembangkang yang lebih berkuasa adalah perkembangan yang positif dalam jangka masa panjang, agar memastikan sekatan dan imbangan bagi pembelajaan kerajaan bertrilion ringgit."
Siri buku
Siri buku ialah sebuah urutan buku-buku yang mempunyai ciri-ciri yang sama yang secara khususnya dihimpunkan bersama sebagai sebuah kumpulan penerbitan. Siri buku boleh disusun mengikut cara yang berbeza, seperti ditulis oleh penulis buku yang sama, atau penulis yang berbeza tetapi dipasarkan sebagai satu kumpulan penerbitan oleh penerbit buku
Buku cereka
Turutan novel ialah satu set atau siri novel yang berkongsi tema, watak atau latar yang sama, tetapi setiap novel mempunyai tajuk dan jalan cerita yang tersendiri, dan boleh juga dibaca secara mandiri atau di luar turutan. Turutan novel mengandungi tema cerita yang boleh merentasi beberapa buku, selain berkongsi satu atau banyak watak.
Siri cereka kebiasannya berkongsi latar, tema cerita, latar watak dan masa. Siri novel biasanya dalam genre seperti jenayah, pengembaraan, spekulasi, dan sastera kanak-kanak.
Penerbitan ilmiah dan akademik
Dalam penerbitan ilmiah dan akademik, buku bukan cereka dan saintifik dikeluarkan secara bersiri secara tahunan atau bulanan, juga dipanggil sebagai siri. (Penerbitan yang diterbitkan lebih dari sekali setahun dikenali sebagai penerbitan berkala) Hubungan antara buku-buku ini menjadi sebuah siri diikat dengan disiplin ilmu, fokus perbincangan, pendekatan, jenis kerja dan lokasi geografi. Sebagai contoh, di Malaysia mempunyai Siri Pengajaran dan Pembelajaran Bahasa Melayu dan siri Daripada Pembaca Menjadi Penulis
Aghcheh Qeshlaq, Azerbaijan Timur
Aghcheh Qeshlaq, East Azerbaijan merupakan sebuah kawasan yang terletak di Iran.
Dr Kronik
Kumpulan Dr Kronik  merupakan sebuah kumpulan pemuzik dan penyanyi yang aktif di Malaysia. Kumpulan ini menyampaikan lagu-lagu Melayu.
Langsa Timur, Langsa
Langsa Timur merupakan sebuah Kecamatan yang terletak di Kota Langsa, Nanggröe Aceh Darussalam, Indonesia.
Dr Kronik
Mereka mendapat beberapa tawaran dari syarikat rakaman, tetapi enggan menerimanya kerana tidak diberi kebebasan memainkan muzik corak mereka. Bagaimanapun selepas mereka memenangi pertandingan Battle of the Bands, KRU Records membuat tawaran termasuk membenarkan mereka mamainkan corak lagu mereka tersendiri. Mereka kemudiannya menukar nama kepada Dr Kronik.
Ahli-ahli
drummer - dayak
bassist - zul
vocalist - chi
Sirgiti
Sirgiti ialah sebuah bandar banci ("census town") dalam daerah Bilaspur di negeri Chhattisgarh, India.
Demografik 2001
Menurut bancian India pada tahun 2001, Sirgiti memiliki bilangan penduduk seramai 12,469. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.
Perang Yunani-Itali
Perang Yunani-Itali (Ελληνοϊταλικός Πόλεμος Ellinoitalikós Pólemos atau Πόλεμος του Σαράντα Pólemos tou Saránda, "Perang '40", Guerra di Grecia, "Perang Greece") adalah satu konflik di antara Itali dan Yunani yang mana berlangsung pada 28 Oktober 1940 sehingga 23 April 1941. Ia menandakan permulaan Kempen Balkan dalam Perang Dunia Kedua. Perang ini bermula pada 6 April 1941 dan selepasnya, iaitu selepas campurtangan Jerman Nazi yang turut dikenali sebagai Pertempuran Yunani.
Leandro Paredes
Leandro Daniel Paredes (lahir 29 Jun 1994) adalah seorang pemain bola sepak profesional Argentina yang bermain sebagai pemain tengah untuk kelab Ligue 1  Paris Saint-Germain dan  pasukan kebangsaan Argentina.
Kehidupan peribadi
Pada 2 September 2020, dilaporkan bahawa Paredes, bersama rakan sepasukan PSG, Neymar dan Ángel Di María, diuji positif untuk COVID-19. Akhbar sukan Perancis L'Équipe mengatakan bahawa ketiga-tiga pemain itu dilaporkan bercuti di Ibiza. Akibatnya, mereka dikarantina selama satu minggu, dan selebihnya pemain dan staf kerja mengambil ujian coronavirus dalam minggu yang sama.
Senoi
Orang Senoi (juga dieja Sengoi dan Sng'oi) merupakan sebuah kaum penduduk Malaysia yang tergolong dalam Orang Asli, iaitu pribumi Semenanjung Malaysia. Merekalah suku Orang Asli yang paling ramai jumlahnya, malah tersebar luas di seluruh semenanjung. Kaum Senoi bertutur dalam bahasa-bahasa Asli yang merupakan cabang bahasa Austroasia. Ramai pula boleh bertutur dalam bahasa Malaysia.
Status dan identiti
Kerajaan Malaysia mengelaskan suku pribumi Semenanjung Malaysia sebagai "Orang Asli". Terdapat 18 puak yang diiktiraf di bawah naungan Jabatan Kemajuan Orang Asli (JAKOA), terbahagi kepada tiga suku etnik iaitu Semang (Negrito), Senoi dan Melayu Proto, masing-masing enam puak. Pembahagian sebegini adalah bersyarat dan khususnya berasaskan kemudahan pentadbiran negeri. Istilah "Semang", "Senoi" dan "Melayu Proto" adalah pemberian dari luar dari sudut pandang Orang Asli dan tidak memaksudkan sebarang identiti etnik yang tertentu. Setiap puak tidak mempunyai sebarang pertalian dengan satu sama lain selain daripada tergolong dalam satu kategori.
Pembahagian Orang Asli kepada tiga suku etnik dicipta oleh penjajah British pada awal abad ke-20 sejajar dengan konsep ras yang lampau dari Eropah. Memandangkan ketiga-tiga suku berbeza dari segi bahasa, paras rupa, dan sara hidup, maka dikenal pasti bahawa Negrito (susuk pendek, kulit gelap, rambut keriting) dianggap ras paling primitif, Senoi (susuk sederhana tinggi, kulit sederhana cerah, rambut hitam beralun) lebih maju, dan Melayu Pribumi pula (susuk tinggi, kulit cerah, rambut lurus) hampir sama maju dengan Melayu Muslim. Kemudian, konsep-konsep yang berbaur rasis diketepikan dan digantikan dengan kategori Semang, Senoi and Melayu Proto (konsep pengganti "Melayu Pribumi") sebagai penanda perbezaan adat budaya dan struktur sosioekonomi tertentu. Struktur Senoi terdiri daripada komuniti-komuniti swadaya (berautonomi) yang menyara diri terutamanya dengan pertanian tebas dan bakar, disokong kegiatan memburu, memancing, memungut hasil hutan, dan memproses dan menjual hasil hutan secara kecil-kecilan. Dari segi inilah mereka berbeza dari Semang (pemburu-pengumpul) dan Melayu Proto (pertanian tetap).
Kaum Senoi juga dipanggil Sakai di kalangan masyarakat tempatan. Bagi orang Melayu, istilah sakai merupakan kata cacian dan kata terbitannya menyakaikan bermaksud melayan dengan hina. Akan tetapi bagi kaum Senoi, mensakai bermaksud bekerjasama. Pada zaman British, Orang Asli yang tinggal di kawasan utara Semenanjung Tanah Melayu dikelaskan sebagai Sakai; lama-kelamaan Sakai juga dijadikan gelaran bagi seluruh Orang Asli. Sebaliknya, kaum Senoi yang hidup di kawasan Daerah Batang Padang dan sekitarnya lebih senang digelar Mai Darat daripada sakai. Seringkali disalah sangka bahawa kaum Senoi yang meninggalkan bahasa asal untuk bahasa Melayu digelar orang Blandas, Biduanda atau Mantra. Kaum Blandas sebenarnya merupakan kaum Senoi dari Melaka. Bahasa Blandas merupakan campuran bahasa Melayu dan Senoi yang mungkin dituturkan sebelum kedatangan sulung Melayu di Melaka.
Puak-puak
Senoi merupakan kelompok Orang Asli terbesar iaitu kira-kira 45 persatus daripada keseluruhan Orang Asli. Kelompok etnik Senoi terdiri daripada enam puak, iaitu Che Wong, Mah Meri, Jah Hut, Semaq Beri, Semai dan Temiar. Mereka mempunyai pertalian rapat dengan puak Semelai yang tergolong dalam Melayu Proto. Terdapat satu lagi puak kecil iaitu Temoq yang terbubar pada 1980-an ketika disertakan ke dalam Senoi oleh pertubuhan yang mendahului JAKOA iaitu Jabatan Hal Ehwal Orang Asli (JHEOA).
Kriteria yang digunakan untuk mengenal pasti Senoi adalah tidak konsisten. Kelompok ini selalunya merangkumi puak-puak yang bertutur dalam bahasa Asli Tengah dan terlibat dalam pertanian tebas dan bakar. Kriteria ini dipenuhi oleh Semai dan Temiar selaku dua puak terbesar, tetapi Senoi juga termasuk puak Che Wong yang berbahasa Asli Utara, puak Jah Hut yang bahasanya tergolong dalam cabang istimewa di kalangan bahasa-bahasa Asli, dan puak Semaq Beri selaku penutur bahasa Asli Selatan. Dari segi kebudayaan, Senoi seharusnya merangkumi puak Semelai dan Temoq yang secara rasminya tergolong dalam Melayu Proto. Mah Meri pula terlibat dalam pertanian dan perikanan, dan budaya mereka lebih mirip dengan Melayu. Semelai, Temoq, dan Mah Meri semuanya bertutur dalam bahasa Asli Selatan.
Pada masa yang lampau pastinya pernah ada puak Senoi yang lain. Di kawasan hulu Sungai Klau di barat Gunung Benom, pernah disebut tentang suku Beri Nyeg atau Jo-Ben yang bertutur dalam bahasa yang seiras dengan Cheq Wong. Juga pernah dikhabarkan tentang puak Jah Chong yang bertutur dalam dialek yang jauh berbeza dari suku Jah Hut. Beberapa lagi dialek yang dikaitkan dengan kaum Besis (Mah Meri) pernah wujud di kawasan Kuala Lumpur. Barangkali terdapat puak-puak lain yang bertutur dalam bahasa-bahasa Asli Selatan dan mendiami kawasan-kawasan yang kini diduduki oleh suku-suku Temuan dan Jakun yang bertutur dalam bahasa-bahasa Austronesia. Kawasan petempatan Senoi kini semakin sempit disebabkan kegiatan membasmi hutan di kawasan lereng gunung atas usaha pembangunan kerajaan.
Demografi
Puak-puak Senoi tinggal di kawasan tengah Semenanjung Malaysia dan terdiri daripada enam kelompok berbeza, iaitu Semai, Temiar, Mah Meri, Jah Hut, Semaq Beri dan Che Wong, keseluruhannya berjumlah 60,000 orang.
Data yang sedia ada tentang populasi puak-puak Senoi masing-masing adalah seperti berkut:-
Data ini datang dari pelbagai sumber, dan oleh itu tidak sentiasa konsisten. Misalnya, perangkaan JAKOA tidak mengambil kira Orang Asli yang hidup di kawasan bandar yang terletak di luar bidang kuasa JAKOA. Ada kalanya perbezaan dalam kiraan puak Semai dan Temiar mencapai sekitar 10-11 peratus. Sejumlah besar Orang Asli kini menetap di kawasan bandar, dan jumlah mereka hanya dapat dianggar kerana mereka tidak tercatat secara berasingan dari Melayu. Akan tetapi, ini tidak bermakna mereka berasimilasi dengan masyarakat Melayu.
Taburan kaum Senoi mengikut negeri (JHEOA, bancian 1996):-
Bahasa
Kaum Senoi bertutur dalam pelbagai bahasa dalam rumpun bahasa Asli iaitu cabang bahasa Austroasia, iaitu bersaudara dengan bahasa-bahasa Mon-Khmer yang dipertuturkan di Myanmar, Thailand, Laos, Kemboja, Vietnam, dan wilayah Kepulauan Nicobar, India. Bahasa-bahasa Asli merupakan sebahagian daripada bahasa-bahasa Mon-Khmer selatan di samping bahasa Mon dan mungkin juga bahasa-bahasa Nicobar. Saudara paling rapatnya ialah bahasa Mon.
Bahasa-bahasa Asli terbahagi kepada empat cabang iaitu Jahaik (Asli Utara), Semelaik (Asli Selatan), Senoik (Asli Tengah) dan Jah Hut. Kaum Senoi terdiri daripada penutur keempat-empat cabang bahasa tersebut. Dua puak terbesar iaitu Semai dan Temiar bertutur dalam bahasa Asli Tengah (Senoi), maka mereka dikaitkan dengan Senoi. Bahasa Jah Hut pernah digolongkan dalam rumpun Asli Tengah, tetapi kajian sejarah dan fonologi terbaharu menunjukkan ia terletak dalam cabang yang tersendiri di kalangan rumpun bahasa Asli. Hampir semua loghat Senoi dan Semelai dituturkan oleh kaum Senoi seperti Semaq Beri, Semelai, Temoq, dan Mah Meri yang tergolong dalam rumpun Asli Selatan. Akan tetapi, suku Lanoh (Sakai Jeram) yang digolongkan sebagai Semang tetapi bertutur dalam loghat Senoik, dan suku Semelai yang digolongkan sebagai Melayu Proto tetapi bertutur dalam loghat Semelaik. Bahasa Che Wong jauh berbeza dari bahasa-bahasa Senoi lain kerana ia tergolong dalam rumpun Asli Utara yang juga dituturkan oleh Semang.
Bahasa-bahasa Asli ini biarpun banyak persamaan yang ketara, namun belum ditentukan asal-usul bersamanya dari mana-mana satu bahasa.
Bahasa Semai selaku bahasa Senoi terbesar terbahagi kepada lebih 40 dialek berbeza, namun hanya dua dialek utama dikenali umum (Barat/Hilir dan Timur/Hulu), dan bukan semua saling mudah difahami. Perbezaan yang jauh sesama bahasa menyukarkan usaha memelihara bahasa berkenaan.
Bahasa Temiar pula agak seragam di mana dialek-dialeknya saling mudah difahami. Bahasa ini dapat dibakukan dan diperluas penggunaannya. Ia juga bertindak sebagai perintang antara bahasa-bahasa Asli lain dan bahasa Melayu. Ini bukan sahaja memperkaya kosa kata bahasa Temiar sehingga mencapai tahap kesinoniman tinggi, bahkan menyumbang kepada penyebaran bahasa Temiar di kalangan puak-puak Asli yang berjiran sehingga menjadi lingua franca di kalangan Orang Asli utara dan tengah.
Hampir semua Orang Asli bertutur sekurang-kurangnya dalam dwibahasa; di samping bahasa ibunda, mereka juga bertutur dalam bahasa Melayu. Bahkan ada juga yang bertutur dalam berbilang bahasa Asli dan mudah berkomunikasi sesama puak. Akan tetapi, bahasa-bahasa pribumi beransur-ansur diganti bahasa Melayu, mengurangkan skop penggunaan setempatnya.
Pengaruh bahasa Melayu berkembang seiring dengan pembangunan ekonomi dan prasarana di kawasan petempatan Orang Asli, maka hubungan dengan orang luar semakin kerap. Yang paling diancam kepupusan di kalangan bahasa Senoi ialah bahasa Mah Meri kerana penuturnya sangat dekat dengan Melayu dan orang-orang Asli lain, bahkan berlakunya perkahwinan campur yang menyebabkan peralihan ke bahasa lain. Namun demikian, masih ramai Orang Asli yang menutur dalam bahasa asal masing-masing, malah ada di kalangan muda-mudi yang bangga bertutur dalam bahasa Asli dan akan rasa kesal jika bahasa itu pupus. Akan tetapi, ramai pula yang malu bertutur dalam bahasa asal secara terbuka.
Kedudukan bahasa Semai dan Temiar sebagai dua bahasa Asli terbesar masih cukup mantap. Bahasa Semai dijadikan bahasa perantaraan detasmen separa tentera Orang Asli yang digelar Senoi Praaq. Bahasa Temiar tersebar luas di kalangan puak-puak Orang Asli sekitar, malah juga dikenali beberapa orang Melayu di Kelantan. Di Kompleks Hospital Orang Asli di Daerah Gombak, Selangor, ramai pesakit bertutur dalam bahasa Temiar, iaitu manifestasi solidariti "Asli".
Satu lagi faktor kemantapan bahasa Semai dan Temiar ialah bangkitnya identiti "pan-Asli" di kalangan penduduk Asli Semenanjung Malaysia mengimbangi majoriti Melayu. Siaran radio untuk Orang Asli disampaikan oleh Radio Televisyen Malaysia menerusi saluran yang ditubuhkan pada 1959 dan kini memakai nama Asyik FM. Hebahan dalam dua bahasa tersebut banyak menyelitkan kata-kata Melayu, khususnya dalam siaran berita. Pernah juga ada siaran dalam bahasa lain seperti Mah Meri. Bahasa Semai dan Temiar tiada status rasmi di Malaysia.
Jarang sekali terdapat bahan bacaan dalam bahasa-bahasa Asli. Contohnya, terdapat bahan bacaan yang diterbitkan oleh JAKOA dan juga misi-misi penyebaran agama (mubaligh). Ucapan siaran radio sering berdasarkan catatan Melayu atau Inggeris dan bersifat amatur. Orang Asli menghargai kepentingan literasi tetapi sukar menyesuaikan bahasa mereka dalam tulisan Rumi, lebih-lebih lagi dari segi ejaan dan transkripsi ciri-ciri bahasa mereka yang tidak terdapat dalam bahasa Melayu mahupun Inggeris.
Satu lagi fenomena moden ialah kemunculan pesanan ringkas dalam bahasa-bahasa Asli yang tersebar melalui rangkaian telefon bimbit; sayangnya, pola literasi tak formal ini tidak dapat disaksikan atas dasar menghormati privasi. Satu lagi peristiwa bersejarah ialah penerbitan muzik pop dalam bahasa-bahasa Asli, khususnya bahasa Semai dan Temiar yang berkumandang di Asyik FM. Antara album yang laris dijual ialah Asli yang dirakam oleh kugiran Orang Asli bernama Jelmol (Jɛlmɔl bermaksud "gunung-ganang" dalam bahasa Temiar). Kebanyakan lagunya dalam bahasa Melayu tetapi ada dua lagu dalam bahasa Temiar.
Sejarah
Kira-kira 7,000-3,000 tahun dahulu sewaktu pertengahan usia Holosen, populasi Semenanjung Tanah Melayu telah menjalani perubahan ketara dari segi biologi, budaya benda, kemahiran pengeluaran, dan bahasa. Semuanya berpunca daripada kedatangan migran petani dari bahagian utara Asia Tenggara (Thailand, Kemboja, Vietnam), antara sebab-sebab lain. Nenek moyang kaum Senoi dipercayai datang dari selatan Thailand kira-kira 4,500 tahun dahulu. Kedatangan migran ini dikaitkan dengan kemunculan pertanian tebang dan bakar dan tanaman padi di Semenanjung. Kemasukan pertanian ini menjurus kepada didirikannya petempatan separa tetap bagi puak-puak berkenaan dan juga pembentukan struktur sosial yang lebih utuh dalam persekitarannya. Migran dari utara ini bukan sahaja mendatangkan pertanian, bahkan juga bahasa-bahasa Asli yang kini dituturkan oleh Semang dan Senoi.
Migran Austronesia terawal tiba di Semenanjung Tanah Melayu kira-kira 2,500 tahun dahulu, iaitu nenek moyang kepada kaum Melayu Proto (Jakun, Temuan) Orang Melayu tiba kemudian pada sekitar 1,500 hingga 2,000 tahun dahulu. sewaktu peluasan wilayah kerajaan Srivijaya (abad ke-7 hingga ke-14) yang beribu kota di Sumatera selatan. Puak-puak Orang Asli tidak hidup berpencilan. Sekitar 500 SM, munculnya beberapa petempatan kecil di tepi pantai Semenanjung yang menjadi pusat perdagangan dan menjalin hubungan dengan China, India, Thailand, Timur Tengah, dan Mediterranean. Orang Asli menjadi pembekal hasil hutan (kayu wangi, sumbu badak, dan gading gajah), di samping bijih emas dan timah yang dicari-cari oleh saudagar India untuk penghasilan gangsa. Sebagai tukaran, Orang Asli menerima kain, alat-alat besi, kalung, dan makanan termasuk nasi, dan sebagainya.
Di hujung abad ke-14 di pesisiran Semenanjung Tanah Melayu, orang Melayu mendirikan petempatan perdagangan, khususnya negeri Melaka. Pada awal abad ke-15, pemerintah Melaka memeluk Islam, dan bilangan Melayu meningkat secara pesat daripada kemasukan migran baharu dari Sumatera dan serata Nusantara di samping asimilasi Orang Asli. Migran Melayu beransur-ansur pindah masuk melalui sungai ke dalaman, sementara kebanyakan Orang Asli berundur ke kawasan lereng bukit. Seiring dengan perluasan populasi dan budaya Melayu, kepentingan politik dan ekonomi Orang Asli pula menurun. Bilangan mereka pun merosot, dan kini golongan pribumi yang tinggal sekadar minoriti yang menolak asimilasi.
Masyarakat Senoi mula diketepikan ekoran kebangkitan negeri-negeri Melayu, malah selepas kedatangan Islam, mereka dihina dan dilayan sebagai kafir. Gaya hidup, pemakaian, dan paras rupa Orang Asli mula menjadi bahan persendaan di kalangan masyarakat Melayu. Pada abad-abad ke-18 dan ke-19, Orang Asli menjadi mangsa pemburu hamba oleh Melayu dari Sumatera. Lazimnya, gerombolan lelaki bersenjata menyerbu kampung pada waktu malam; penghuni dewasa dibunuh sementara kanak-kanak ditawan. Ada kalanya orang Melayu menggertak atau memaksa penghulu Orang Asli untuk menculik puak Orang Asli lain untuk diserahkan kepada Melayu semata-mata untuk melindungi suku sendiri daripada ditawan. Adanya hamba yang gigih membentuk tenaga buruh di bandar dan rumah penghulu dan pemerintah, sementara hamba lain pula diperdagangkan kepada pedagang hamba yang mengangkut mereka ke rantauan seperti Jawa. Pada zaman inilah timbulnya kata makian "sakai" yang bermaksud orang liar atau hamba, digunakan oleh Melayu untuk menghina Senoi. Ekoran British Akta Pemansuhan Perhambaan 1833 di Britain, amalan perhambaan dimansuhkan di seluruh Empayar British termasuklah jajahan Malaya British pada tahun 1883, namun terdapat catatan pemburuan hamba selewat tahun 1920-an.
Peristiwa-peristiwa lampau ini telah menyebabkan Orang Asli curiga terhadap populasi Melayu, maka mereka cuba mengasingkan diri di kawasan-kawasan terpencil. Hubungan dengan orang luar kembali hanya setelah amalan perhambaan diharamkan. Darurat pada tahun 1950-an mempercepat kemaraan negeri ke dalam pedalaman. Dalam cubaan menghalang Orang Asli dari menyokong Parti Komunis Malaya (PKM), orang British menjalankan pemindahan paksa golongan pribumi ke perkhemahan khas yang dilindungi tentera dan polis. Mereka tinggal di perkhemahan selama dua tahun sebelum dibenarkan kembali ke hutan. Peristiwa ini amat derita kerana ratusan orang mati dalam perkhemahan akibat pelbagai penyakit. Semenjak itu, pihak kerajaan memberi lebih perhatian kepada Senoi dan pribumi lain. Jabatan Hal Ehwal Orang Asli (JHEOA), pendahulu kepada JAKOA, ditubuhkan pada tahun 1954, diberi kuasa untuk memimpin masyarakat Orang Asli. Pada tahun 1956 dalam perjuangan menentang PKM, pihak penjajah British menubuhkan detasmen Senoi Praaq ("orang tentera" dalam bahasa Semai) yang bertugas sebagai perisik tentera dan pegawai polis. Senoi Praaq terdiri daripada Orang Asli dan bertugas di pedalaman hutan. Unit-unit Senoi Praaq terbukti amat berkesan dan berjaya menyekat kemaraan komunis, malah cukup digeruni kerana kekejaman mereka yang melampaui mana-mana unit angkatan keselamatan yang lain. Kini, Senoi Praaq merupakan anggota Pasukan Gerakan Am dalam Polis Diraja Malaysia.
Sejak 1980-an, petempatan Orang Asli diguguat oleh pihak-pihak berkepentingan baik individu, syarikat korporat mahupun pemerintah negeri. Berleluasanya kerja-kerja pembalakan dan penggantian hutan dengan dusun getah dan kelapa sawit, lebih-lebih lagi pada 1990-an, menjejaskan kehidupan ramai puak Orang Asli. Tiadanya hutan akan menyebabkan puak pemburu-pengumpul tidak dapat lagi berpeluang memungut dan memburu hasil hutan, sebaliknya terpaksa menyesuaikan diri dengan kehidupan baharu berasaskan wang. Pembinaan lebuh raya dan perkembangan ekonomi tanaman menyebabkan Orang Asli berpindah ke bandar dan perkampungan baharu yang dibina khusus oleh kerajaan negeri.